— 722 — 



Lucidor! C'est à vous à embrasser une si belle occasion, car vous ne 

 pouvez oster de l'esprit de Madame de Lisle l'impression qu'on luy a 

 mise de cesle négociation, synon en la venant justifyer vous-mesmes, 

 vous achemynant par de ça pour cest effet. Enfin c'est vous qui la re- 

 cherchez, c'est vous qui avez affaire d'elle; vous voulez avoir d'elle 

 une parollepar la bouche d'aultruy, elle veult que vous-mesmes la veniez 

 demander en personne, et est si bonne que , pour cest effect, et pour vous 

 tyrer du danger où vous luy mandez que vous estes, elle vous offre 

 tous les moyens qui sont en sa puissance. Maintenant, qui est le plus tenu 

 d'obeyr de vous deux ? Ou vous qui estes en peyne et qui la recherchez , 

 ou elle, qui se peult passer de vous et ne vous recherche que pour 

 voslre bien et pour vous tyrer du péril où vous vous trouvez? C'est 

 chose toute asseurée que, si vous continuez à ne vouloir point venir, 

 pour ce que n'aurez pas eu la parolle, il semblera à rostre maistresse 

 que vouliez capituler avec elle ; comme si vous disiez : « Qu'elle me pro- 

 « mette de me fayre Roy d'Angleterre, ou aultrement je n'yray point. » 

 Cela s'appelle proprement vouloir avoir une maistresse de haulte lutte. 

 Pensez qu'elle y est bien tenue, s'il ne luy plaist. Davantage, cela ne se 

 rapporte pas aveq ce que m'avez chargé de luy dyre de vostrepart, car, 

 vous vous pouvez souvenyr, seigneur Lucidor, que partant d'aveq vous, 

 vous me chargeastes expressément de luy dyre que ce n'esloyt point 

 pour la grandeur, ou pour le royaulme que vous la recherchiez, mais 

 seulement pour l'affection extresme que vous portiez à tant de rares 

 perfections que le ciel luy avoyt départies, et que si vous m'envoyez 

 vers elle, c'estoyt aussy pour la supplyer de vous secouryr en vostre 

 besoing. Et maintenant si vous ne venez point, vous ferez paroistre 

 qu'en la recherchant vous n'avez point esté mené des deux considérations 

 susdictes , car si aultre chose ne vous meine que sa perfection , et le 

 danger où vous estes, il en est en vostre puissance de vous satisfayre 

 en l'ung et en l'aultre de ces deux points; d'autant que venant par de çà, 

 vous vous rendrez satisfaict par la présence de la personne du monde 

 que vous dites aymer et estymer le plus, et par ce mesme moyen vous 

 tyrer du danger où vous estes, par le secours qu'elle vous offre si libé- 

 ralement. Puis , vous trouvant satisfaict en ces deux articles , tout à temps 

 commencerez-vous à parler du mariage. Vous pouvez penser qu'elle n'a 

 pas de coeur de marbre , mais qu'elle est composée de chair, de sang , 

 de veynes et d'artères; et s'il advient que, parmy tant de perfections 

 dont elle est douée, il se trouve quelque apparance de rigueur, ce sera 

 lors, seigneur Lucidor, qu'il la vous fauldra assiéger par tant de sortes 

 de services, qu'à la fin elle soit contrainte de rendre la place; en quov 

 il vous fault tant promettre de vostre vertueuse poursuite, de vostre per- 

 sévérance et de vostre fidélité, que vous croyez asseurémenl qu'aullrr 

 que vous ne mérite de l'emporter cl en avoyr pleine jouvssamr 



